
R A P O R T
asupra proiectului de Lege privind abilitarea 

 Guvernului de a emite ordonanţe.



În conformitate cu prevederile art.89 şi 107 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia juridică, de disciplină  şi imunităţi a fost sesizată spre dezbatere în fond, în procedură de urgenţă, cu proiectul de Lege privind abilitarea Guvernului de a emite ordonanţe, transmis cu adresa nr.P.L. X 354  din  9 iunie 2004, înregistrat sub nr.31/590 din  9 iunie 2004.



Cu avizul nr.864 din 18 mai 2004, Consiliul Legislativ a avizat favorabil proiectul de lege.



Senatul a dezbătut şi  a adoptat  acest proiect de lege în şedinţa din  8  iunie 2004.


Potrivit prevederilor art.75 din Constituţie şi ale art.86 alin.(3) pct.1 din Regulamentul Camerei Deputaţilor, competenţa decizională în cazul acestui proiect de  lege revine   Camerei Deputaţilor.



Conform prevederilor art.60 din Regulamentul Camerei Deputaţilor, membrii Comisiei juridice, de disciplină şi imunităţi au examinat proiectul de lege menţionat mai sus în şedinţa din  10 iunie 2004.


La dezbateri, a participat, din partea Guvernului, domnul Nicolae Şerban – ministru delegat pentru relaţia cu Parlamentul şi domnul  Teodor Bobiş – secretar de stat.


Prin acest proiect de  lege se abilitează Guvernului de a emite ordonanţe în domenii care nu fac obiectul  legilor organice, potrivit prevederilor art.115 din Constituţia României, republicată.



În urma examinării proiectului de lege, a expunerii de motive la acesta  şi a  avizului Consiliului Legislativ, membrii comisiei şi reprezentantul Guvernului au luat cuvântul pentru a-şi  exprima punctele de vedere.



După discuţii cu caracter general, s-a trecut la examinarea pe articole a proiectului de lege, concomitent cu examinarea amendamentelor propuse oral. Prin supunere la vot,  un   amendament a  fost admis cu unanimitate de voturi, iar celelalte au fost retrase de către autori.



La finalul examinării s-a hotărât, cu unanimitate de voturi, să se supună plenului Camerei Deputaţilor, spre dezbatere şi adoptare, proiectul de Lege privind abilitarea Guvernului de a emite ordonanţe, cu un amendament admis, care este redat în anexa la prezentul raport.



La lucrările şedinţei, au fost prezenţi 18 de deputaţi, din totalul de 24 membri ai comisiei.



În raport de obiectul şi conţinutul său, proiectul de lege face parte din categoria legilor ordinare, şi urmează a fi adoptat cu respectarea  prevederilor art.76 alin.(2) din Constituţia României.

PREŞEDINTE,

Prof.univ.dr.Ion NEAGU
consilier

Diaconu Dumitra
Anexa 
AMENDAMENTE ADMISE:

	Nr.

Crt.
	Text iniţial
	Text propus de Comisie
 (autorul amendamentului)
	Motivare
	Cameră decizională

	1.
	
	     La articolul 1 –V. Muncă şi  solidaritate socială, după pct.3 se introduce pct.4, cu următorul cuprins:

     „4. modificarea Ordonanţei Guvernului nr.44/2004 privind integrarea socială a străinilor care au dobândit o formă de protecţie în România, aprobată cu modificări  prin Legea nr.185/2004”.

     Autor: deputat Cornel Bădoiu.
	     Modificarea Ordonanţei Guvernului nr.44/2004 reprezintă o urgenţă, fiind necesară  pentru respectarea calendarului de armonizare legislativă stabilit cu Uniunea Europeană. 

     Propunerea a  venit atât din partea Guvernului, cât şi din partea domnului deputat Cornel Bădoiu. 
	Camera Deputaţilor

